— 155 — 



par lui sainlefié, se nos remanons tôt vuit de lui, se volons rema- 

 noir en nos péciés? Se nos volons avoir la soie glore et la soie 

 grâce, faisons ice que les apostele fisent. Emendemus nos db omni 

 inquinamento cordis et spiritus. Esmenclons nous de totes les or- 

 dures de nos cuers et de nos armes de cest pécié Adant. Si aurons 

 le S. Esperit en nos; et ne mie le S. Esperit tant seulement, mais 

 le Père, le Fils et le S. Esperit ensamble. Car ce dist le fiex Dieu 

 en l'Evangile d'ui : Si quis diligit, etc.; se aucuns m'aime, si gart 

 ma parole et mes pères l'amera. Et si venrons à lui et si ferons 

 noslre estage en lui. 



Oies et entendes que N. S. D. dist : Se aucuns m'aime, dit-il, il 

 gardera ma parole. Par ce dist-il, se aucuns m'aime : parce qu'il 

 savoit bien ja fust-ce chose qu'il i avoit moult de cels qui en lui 

 créoient et poi de cels qui parfitement l'amoient. Car ce saciés cer- 

 tainement que si com hom le puet veoir, hui est li jors que moult 

 i a des apelés et peu i a des eslis. Si com il meisme dist : Mulli 

 sunt vocati, pauci vero electi. 



Sachiés que el champ de Dieu a moult de gargerie , mais poi i 

 a de forment ; por ce dist Diex : « Se aucuns m'aime ; » car il sa- 

 voit bien que poi i avoit de cels qui l'amoient. 



Amons Dameldeu, gardons sescommendemens, si que ilvoille 

 avoir son estage en nos; car, si com dit la Sainte Escripture, nos 

 devons estre li temples N. S. D. où il doit avoir sa meson. Et si 

 quis violaverit iemplum Dei, disperdet illum Deus. Se aucuns soelle 

 le temple Dieu, ce est soi meisme, par pécié, Diex li demandera. 



Seignor et Dames, faisons honor à Dieu, faisons li bon ostel en 

 nos meisme. Se nos li faisons honor en terre, il le nos fera el ciel. 



3. Sermon pour le vingt-quatrième dimanche après la Pentecôte. 



Beddite que sunt Cesaris Cesari, et que sunt Dei Deo. 



Ce nos dist li Evangilles d'ui que li Pharisiien prisent consel 

 de prendre N. S. D. de parole, s'il peussent. Si amenèrent od eus 

 la maisnie Hérode, si li disent : Magister, scimus quod verax es, et 

 viam Dei oslendis in veritate. «Maistres, fonl-il, nos savons bien 

 que tu es vrais et que enseignes-tu la voie Dieu, en vérité. » (Cos- 

 tume est al malvais home que quant il velt dcçoivre i bon home, 



